Irkutskas apgabals
Irkutskas apgabals (krievu: Иркутская область) ir viens no Krievijas Federācijas apgabaliem Sibīrijas federālajā apgabalā. Tas robežojas ar Krasnojarskas novadu rietumos, Tivas Republiku dienvidos, Burjatijas Republiku dienvidos un austrumos, Aizbaikāla novadu austrumos un Sahas Republiku ziemeļos. Apgabala teritorijā kā eksklāvs līdz 2008. gada 1. janvārim atradās Ustjordinskas Burjatu autonomais apvidus, kas tika pievienots apgabalam.